Joel Kinnaman » Serie StreamingHD : Serie en Streaming VF , series VOSTFR HD gratuit
Acteur : Mireille Enos, Joel Kinnaman, Tyler Ross 1 dood, 16 beseer in botsing - Maroela Media
Die toneel. (Foto: ER24)
’n Vrou is Vrydag dood en 16 ander mense beseer tydens ’n botsing tussen ’n bus en ŉ vragmotor op die R81-pad tussen Polokwane en Tzaneen in Limpopo.
Volgens Russel Meiring, ER24-woordvoerder, is nooddienste omstreeks 10:30 na die toneel ontbied waar ŉ groot vragmotor by hul aankoms op sy sy in een van die bane gelê het.
Die vragmotor se vrag van honderde drankbottels het gebreek en verstrooid oor die toneel gelê, vertel Meiring. Die tweede voertuig, ’n bus, het ŉ ent verder ook op sy sy gelê.
Paramedici het die liggaam van ’n vrou buite die bus gevind. Die vrou het egter reeds aan haar beserings beswyk en sy is op die toneel dood verklaar.
Volgens Meiring is 16 mense op die toneel behandel vir beserings wat gewissel het van gering tot ernstig. Al die beseerdes is op die toneel gestabiliseer waarna hulle vir verdere behandeling na staatshospitale in die omgewing geneem is.
Meiring sê die oorsaak van die ongeluk is nog nie bekend nie. Owerhede was wel op die toneel.
ER24 Limpopo Polokwane Tzaneen
Neville Fourie · 8 maande gelede
Wil net noem dat die woord “verstrooid” oor die toneel is nie, dink ek, taalkundig reg nie. Dit moet wees: “gestrooi” oor die toneel. Vertrooid beteken iets heeltemal anders. Help my reg as ek verkeerd is dalk.
Verstrooid beteken ook verspreid
Die gebreekte bier bottels is verstrooid op die toneel gevind. Daar was niks vir die publiek om weg te dra nie. (Smile)
Oningeligte · 8 maande gelede
Wonder ek toe nou, of die bottels nie dalk met vertrektyd nog vol was, maar ten tye van die voorval dalk reeds stelselmatig geledig was nie?? Wonder maar net??